B4-0501/95

Ψήφισμα σχετικά με το ετήσιο πρόγραμμα εργασίας της Επιτροπής

Εγκρίνει το συνημμένο κώδικα συμπεριφοράς, τον οποίο διαπραγματεύθηκε με την Επιτροπή.

ΠΑΡΑΡΤΗΜΑΚΩΔΙΚΑΣ ΣΥΜΠΕΡΙΦΟΡΑΣΤο Ευρωπαϊκό Κοινοβούλιο και η Επιτροπή,

έχοντας υπόψη τη Συνθήκη για την Ευρωπαϊκή Ένωση,

εκτιμώντας ότι η Συνθήκη για την Ευρωπαϊκή Ένωση περιέχει ως ιδιαίτερο στόχο την ενίσχυση της δημοκρατικής νομιμότητας της διαδικασίας λήψης αποφάσεων της Ένωσης,

εκτιμώντας ότι με την έγκριση του ορισμού των μελών της Επιτροπής από το Ευρωπαϊκό Κοινοβούλιο καταδεικνύεται η αμοιβαία σχέση εμπιστοσύνης που οφείλει να συνδέει τα δύο αυτά Όργανα καθ' όλη τη διάρκεια της κοινοβουλευτικής περιόδου,

λαμβάνοντας γνώση της προόδου που έχει επιτελεσθεί στο διάλογο μεταξύ των Οργάνων χάρη στον «Κώδικα Συμπεριφοράς» που είχε συμφωνηθεί το 1990 και θεωρώντας ότι αυτός πρέπει να προσαρμοστεί στο νέο θεσμικό πλαίσιο,

εκτιμώντας ότι ο παρών Κώδικας Συμπεριφοράς δεν επηρεάζει τον καταμερισμό εξουσιών και αρμοδιοτήτων ούτε του Ευρωπαϊκού Κοινοβουλίου ούτε της Επιτροπής αλλά στοχεύει στην καλύτερη άσκησή τους στο ενιαίο θεσμικό πλαίσιο που βασίζεται στο άρθρο Γ της Συνθήκης για την Ευρωπαϊκη Ένωση,

ΣΥΜΦΩΝΟΥΝ ΤΑ ΑΚΟΛΟΥΘΑ

Γενική Αρχή/DATA>

1. Η Επιτροπή δεσμεύεται να διαβιβάζει στο Κοινοβούλιο όλες τις νομοθετικές προτάσεις της, τόσο αυτές που γίνονται στο πλαίσιο της διαδικασίας του προϋπολογισμού όσο και όλα τα άλλα κείμενα της Επιτροπής που εμπίπτουν στις προτάσεις αυτές και υποβάλλονται στο Συμβούλιο καθ' όλη τη διάρκεια των διαδικασιών λήψης αποφάσεων.

Η Επιτροπή μεριμνά ώστε να ενημερώνει το Κοινοβούλιο απολύτως ισότιμα με το Συμβούλιο, στο πνεύμα σεβασμού της Συνθήκης.

Επιπλέον, η Επιτροπή θα καταβάλλει προσπάθειες να μην παραδίδει στη δημοσιότητα σημαντικές πρωτοβουλίες πριν ενημερώσει δεόντως το Κοινοβούλιο.

Επιλογή της νομικής βάσης

2. Το Ευρωπαϊκό Κοινοβούλιο και η Επιτροπή διαπιστώνουν ότι, στο πλαίσιο του συστήματος αρμοδιοτήτων της Κοινότητας, και σύμφωνα με τη νομολογία του Δικαστηρίου, η επιλογή της νομικής βάσης πρέπει να στηρίζεται σε αντικειμενικά στοιχεία που υπόκεινται σε δικαστικό έλεγχο, μεταξύ των οποίων περιλαμβάνονται κυρίως ο σκοπός και το περιεχόμενο της πράξης.

Το Κοινοβούλιο και η Επιτροπή συμφωνούν από κοινού να πραγματοποιούν τις δέουσες επαφές, ιδίως μεταξύ των νομικών τους υπηρεσιών, προκειμένου να διευκολύνουν την εξέταση όσον αφορά την επιλογή της νομικής βάσης.

Η Επιτροπή λαμβάνει όσο το δυνατόν περισσότερο υπόψη όλες τις τροποποιήσεις των νομικών βάσεων των προτάσεών της, που περιέχονται στις τροπολογίες του Κοινοβουλίου. Η Επιτροπή δεσμεύεται να αιτιολογεί λεπτομερώς τους λόγους που δικαιολογούν τη θέση της.

Όταν κατά τη διαδικασία λήψης αποφάσεων, το Συμβούλιο υποβάλλει τροποποιήσεις στις νομικές βάσεις που προτείνει η Επιτροπή, αυτή υπενθυμίζει στο Συμβούλιο τον σεβασμό των αρχών που απορρέουν από τη νομολογία του Δικαστηρίου όσον αφορά την επαναδιαβούλευση με το Κοινοβούλιο. Η Επιτροπή ενημερώνει το Κοινοβούλιο για την υπενθύμιση αυτή.

Η Επιτροπή δεσμεύεται να διαβιβάζει στο Κοινοβούλιο, ταυτόχρονα με το Συμβούλιο, κάθε πρόταση που επιφέρει τροποποίηση των νομικών βάσεων κατά τη διαδικασία λήψης αποφάσεων.

Διεξαγωγή της νομοθετικής διαδικασίας

3. 1 Η Επιτροπή διαβιβάζει στο Ευρωπαϊκό Κοινοβούλιο και το Συμβούλιο, απολύτως ισότιμα, όλες τις στρατηγικής φύσεως πρωτοβουλίες της, όπως τις Λευκές ή Πράσινες Βίβλους, στους τομείς όπου θα μπορούσε να κληθεί να νομοθετήσει η Κοινότητα. Εάν οι προαναφερθείσες στρατηγικής φύσεως πρωτοβουλίες συνοδεύονται από σχέδιο ψηφίσματος, αυτό διαβιβάζεται από την Επιτροπή στο Κοινοβούλιο και το Συμβούλιο.

3. 2 Οι νομοθετικές προτάσεις που προβλέπονται στο ετήσιο νομοθετικό πρόγραμμα υποβάλλονται από την Επιτροπή εντός προθεσμιών που επιτρέπουν την εμπεριστατωμένη εξέτασή τους από το Κοινοβούλιο και το Συμβούλιο, εκτός από τις περιπτώσεις που, για αντικειμενικούς λόγους, πρέπει να ακολουθηθεί η διαδικασία κατεπείγοντος.

3. 3 Όταν βάσει του άρθρου 138 Β το Κοινοβούλιο ζητεί από την Επιτροπή να υποβάλει νομοθετικές προτάσεις, η Επιτροπή θα λαμβάνει τούτο σοβαρότατα υπόψη.

Οι τοποθετήσεις της Επιτροπής όσον αφορά τις αιτήσεις αυτές θα αιτιολογούνται δεόντως κατά περίπτωση, και ενδεχομένως, ακόμη και σε συνεδρίαση της Ολομέλειας του Κοινοβουλίου.

3. 4 Η Επιτροπή μεριμνά ώστε να υπενθυμίζει σε εύθετο χρόνο στα όργανα του Συμβουλίου να μην προχωρούν σε πολιτική συμφωνία επί των προτάσεών της ενόσω το Κοινοβούλιο δεν έχει εκφέρει τη γνώμη του. Θα ζητεί να ολοκληρώνεται η συζήτηση στο επίπεδο των υπουργών, αφού προηγουμένως θα έχει δοθεί εύλογη προθεσμία στα μέλη του Συμβουλίου για να εξετάσουν τη γνωμοδότηση του Κοινοβουλίου.

3. 5 Η Επιτροπή ενημερώνει τακτικά την αρμόδια επιτροπή του Ευρωπαϊκού Κοινοβουλίου σχετικά με τις κύριες κατευθυντήριες γραμμές που προκύπτουν από τις συζητήσεις στα όργανα του Συμβουλίου, ιδίως όσον αφορά εκείνες που αποκλίνουν της αρχικής πρότασης, διαβιβάζοντας επίσης κάθε τροποποίηση αυτής από την Επιτροπή, βάσει της οποίας το Συμβούλιο θα συνεχίσει ενδεχομένως τις συζητήσεις του. Η Επιτροπή ενημερώνει το ταχύτερο δυνατό το Ευρωπαϊκό Κοινοβούλιο για τη θετική στάση της όσον αφορά τροπολογίες που υπέβαλε το Συμβούλιο στις προτάσεις της.

3. 6 Η Επιτροπή μεριμνά ώστε το Συμβούλιο να σέβεται τις αρχές που απορρέουν από τη νομολογία του Δικαστηρίου όσον αφορά την επαναδιαβούλευση με το Κοινοβούλιο σε περίπτωση ουσιώδους τροποποίησης της πρότασης της Επιτροπής από το Συμβούλιο. Η Επιτροπή ενημερώνει το Κοινοβούλιο για την ενδεχόμενη υπενθύμιση της αναγκαιότητας να διεξαχθεί επαναδιαβούλευση.

3. 7 Στο πλαίσιο του σεβασμού των διατάξεων της Συνθήκης η Επιτροπή λαμβάνει όσο το δυνατόν περισσότερο υπόψη τις τροπολογίες που έχουν εγκριθεί από το Κοινοβούλιο σε δεύτερη ανάγνωση της διαδικασίας συνεργασίας και συναπόφασης. Εάν, για σοβαρούς λόγους, και κατόπιν εκτιμήσεως σε συλλογικό επίπεδο, η Επιτροπή αποφασίσει να μην υιοθετήσει ή υποστηρίξει τροπολογία που έχει εγκριθεί από το Κοινοβούλιο, εκθέτει τους λόγους ενώπιον του Κοινοβουλίου ή κατά την επόμενη συνεδρίαση της αρμόδιας επιτροπής.

3. 8 Προκειμένου να συμβάλει στην αρμονική λειτουργία των Οργάνων και λαμβάνοντας υπόψη τη δημοκρατική νομιμότητα του εκλεγμένου Κοινοβουλίου, η Επιτροπή δεσμεύεται να αποσύρει, εφόσον συντρέχει περίπτωση, νομοθετική πρόταση που έχει απορριφθεί από το Κοινοβούλιο. Σε περίπτωση που, για σοβαρούς λόγους και κατόπιν εκτιμήσεως σε συλλογικό επίπεδο, η Επιτροπή αποφασίσει να διατηρήσει την πρότασή της, εκθέτει τους λόγους με δήλωση ενώπιον του Κοινοβουλίου ((Δήλωση: το Ευρωπαϊκό Κοινοβούλιο δηλώνει ότι δεσμεύεται να εξετάζει αυτά τα θέματα, στο μέτρο του δυνατού, κατά την ώρα της ψηφοφορίας των διαδικασιών συναπόφασης και συνεργασίας.)).

3. 9 Η Επιτροπή δεσμεύεται να ενημερώνει το Κοινοβούλιο και το Συμβούλιο πριν αποσύρει τις προτάσεις της.

3. 10 Στο πλαίσιο των διεθνών συμφωνιών, συμπεριλαμβανομένων των εμπορικών συμφωνιών, η Επιτροπή ενημερώνει, εμπιστευτικά εάν τούτο είναι αναγκαίο, την αρμόδια κοινοβουλευτική επιτροπή σχετικά με το σχέδιο συστάσεων που αφορά τις οδηγίες διαπραγμάτευσης.

Η Επιτροπή ενημερώνει τακτικά και πλήρως το Κοινοβούλιο μέσω της κοινοβουλευτικής επιτροπής όσον αφορά την εξέλιξη των διαπραγματεύσεων.

Η Επιτροπή είναι διατεθειμένη να διευκολύνει τη συμμετοχή βουλευτών του Κοινοβουλίου ως παρατηρητών στις αντιπροσωπείες διαπραγμάτευσης της Κοινότητας για τις πολυμερείς συμφωνίες, δεδομένου ότι οι βουλευτές δεν μπορούν να συμμετέχουν απευθείας στις καθεαυτό συνεδριάσεις διαπραγμάτευσης, όπου μόνον η Επιτροπή εκπροσωπεί την Κοινότητα.

Έλεγχος της εφαρμογής του κοινοτικού δικαίου

4. Πέραν από τις ειδικές εκθέσεις και την ετήσια έκθεση για την εφαρμογή του κοινοτικού δικαίου, η Επιτροπή, κατόπιν αιτήσεως της αρμόδιας κοινοβουλευτικής επιτροπής, ενημερώνει προφορικά το Ευρωπαϊκό Κοινοβούλιο σχετικά με το στάδιο της διαδικασίας από την αποστολή της αιτιολογημένης γνώμης και, σε περίπτωση εκκρεμουσών διαδικασιών, για μη ανακοίνωση των μέτρων μεταφοράς των οδηγιών στο εσωτερικό δίκαιο ή για μη εκτέλεση απόφασης του Δικαστηρίου, ήδη από το στάδιο της προειδοποίησης.

Ίδιες νομοθετικές αρμοδιότητες της Επιτροπής

5. Η Επιτροπή δεσμεύεται να ενημερώνει το Ευρωπαϊκό Κοινοβούλιο για τις πράξεις που θεσπίζει οι οποίες εμπίπτουν στις ίδιες νομοθετικές της αρμοδιότητες.

Αρμοδιότητες εκτέλεσης

6. Eν αναμονή της αναθεώρησης των Συνθηκών, η Επιτροπή και το Ευρωπαϊκό Κοινοβούλιο συμφωνούν ότι:

- για τις πράξεις εκτέλεσης των μέτρων που θεσπίζονται με συναπόφαση θα εφαρμόζεται το «modus vivendi» που μονογραφήθηκε στις 20 Δεκεμβρίου 1994,

- για τις άλλες πράξεις εκτέλεσης γενικού περιεχομένου εξακολουθεί να ισχύει η Συμφωνία «PLUMB-DELORS»,

- για τις πράξεις εκτέλεσης που αφορούν τα διαρθρωτικά ταμεία εξακολουθεί να ισχύει η Συμφωνία «KLEPSCH-MILLAN» σχετικά με τον Κώδικα Συμπεριφοράς για την εφαρμογή από την Επιτροπή των διαρθρωτικών πολιτικών που υπογράφηκε στις 13 Ιουλίου 1993.

Προτάσεις της Επιτροπής για διατύπωση συστάσεων

7. Η Επιτροπή διαβιβάζει στο Ευρωπαϊκό Κοινοβούλιο, ταυτόχρονα με το Συμβούλιο, όλες τις προτάσεις συστάσεων. Η αιτιολογική έκθεση κάθε πρότασης περιλαμβάνει εξήγηση των λόγων για τους οποίους η Επιτροπή επέλεξε τη σύσταση ως μορφή πράξεως.

Νομοθετικό πρόγραμμα και διοργανικός συντονισμός

8. Το Ευρωπαϊκό Κοινοβούλιο και η Επιτροπή συμφωνούν επίσης ότι είναι αναγκαίο να ενισχυθεί ο διάλογος με:

- περιοδικές επαφές μεταξύ των Προέδρων των δύο Οργάνων, με τη συμμετοχή, εφόσον αυτός το επιθυμεί, του Προέδρου του Συμβουλίου[semigr ]

- την παρουσία των Επιτρόπων όσο το δυνατόν κατά τις περιόδους συνόδου του Κοινοβουλίου (ιδιαίτερα των αρμοδίων μελών της Επιτροπής κατά τις συζητήσεις και την ώρα των προφορικών ερωτήσεων), τις σχετικές συνεδριάσεις της Διάσκεψης των Προέδρων και τις συνεδριάσεις των κοινοβουλευτικών επιτροπών. Τα δύο Όργανα συμφωνούν για το χρονοδιάγραμμα των παρουσιών αυτών, εκτός της περίπτωσης κατεπείγοντος[semigr ]

- τη συνέχιση και την εμβάθυνση των εργασιών της Ομάδας εργασίας «Διοργανικός συντονισμός» προκειμένου να βελτιωθεί ο νομοθετικός προγραμματισμός[semigr ]

- την επίσπευση, μετά την επιτελεσθείσα πρώτη πρόοδο, στο πλαίσιο της συνέργειας των βάσεων τεκμηρίωσης Επιτροπής/ΕΚ, της λειτουργίας συστημάτων πληροφορικής τα οποία θα επιτρέπουν την πρόσβαση στα δεδομένα που αφορούν το στάδιο προόδου των νομοθετικών διαδικασιών καθώς και στα κείμενα των πράξεων που εξετάζονται από τα διάφορα Όργανα.

Για την υλοποίηση των αρχών αυτών,

- η Επιτροπή από την πλευρά της θα διασφαλίζει, με μόνη εξαίρεση την Παρασκευή, την παρουσία του αρμόδιου μέλους της για κάθε μέρος της ημερήσιας διάταξης, ρύθμιση που καλύπτει επίσης και την ώρα των ερωτήσεων. Ένα μέλος της Επιτροπής θα είναι παρόν την Παρασκευή.

Όσον αφορά τις συζητήσεις επί επικαίρων, επειγόντων και σημαντικών θεμάτων, η Επιτροπή διασφαλίζει την παρουσία ενός από τα μέλη της που είναι αρμόδια για τις εξωτερικές σχέσεις[semigr ]

- με την επιφύλαξη των τροποποιήσεων που εγκρίνονται στην Ολομέλεια, το Ευρωπαϊκό Κοινοβούλιο δεσμεύεται από την πλευρά του να καταρτίζει οριστικά το σχέδιο ημερήσιας διάταξης των εργασιών του κατά τη Διάσκεψη των Προέδρων που προηγείται της περιόδου συνόδου της Ολομέλειας. Τροποποιήσεις στο τελικό σχέδιο ημερήσιας διάταξης που καθορίζεται από τη Διάσκεψη των Προέδρων, ενδέχεται να καταστήσουν επισφαλή την παρουσία του αρμόδιου Επιτρόπου[semigr ]

- το Κοινοβούλιο δεσμεύεται να συγκεντρώνει στο μέτρο του δυνατού, τα διάφορα σημεία της ημερήσιας διάταξης που υπάγονται στην αρμοδιότητα ενός μέλους της Επιτροπής[semigr ]

- για να διευκολυνθεί η απάντηση από πλευράς του αρμοδίου μέλους της Επιτροπής, το Κοινοβούλιο θα εξετάσει τη διεξαγωγή της ώρας των ερωτήσεων ούτως ώστε αυτές να συγκεντρώνονται και να ορίζεται κατάλληλο χρονικό περιθώριο.

Το Ευρωπαϊκό Κοινοβούλιο και η Επιτροπή θα έλθουν σε επαφή με το Συμβούλιο, προκειμένου να διασφαλίσουν τον καλύτερο συντονισμό μεταξύ των περιόδων συνόδου της Ολομέλειας του Ευρωπαϊκού Κοινοβουλίου και των συνεδριάσεων και συνόδων του Συμβουλίου.

9. Προκειμένου να βελτιωθεί ο προγραμματισμός στο νομοθετικό τομέα, το Ευρωπαϊκό Κοινοβούλιο δεσμεύεται:

- να ορίζει, το συντομότερο δυνατό, εισηγητές για τις μελλοντικές προτάσεις, αμέσως μετά την έγκριση του νομοθετικού προγράμματος[semigr ]

- να εξετάζει με απόλυτη προτεραιότητα τις αιτήσεις επαναδιαβούλευσης εφόσον του έχουν διαβιβασθεί όλες οι χρήσιμες πληροφορίες[semigr ]

- να λαμβάνει υπόψη κατά τον προγραμματισμό των δραστηριοτήτων του τις προτεραιότητες που έχουν θέσει η Επιτροπή και το Συμβούλιο[semigr ]

- να προγραμματίζει τα νομοθετικά μέρη των ημερήσιων διατάξεών του, προσαρμόζοντάς τα στο τρέχον νομοθετικό πρόγραμμα και στα ψηφίσματα που έχει εγκρίνει σχετικά με αυτό.

- να τηρεί εύλογη προθεσμία, εφόσον τούτο είναι χρήσιμο στη διαδικασία, για να εκφέρει τη γνώμη του σε πρώτη ανάγνωση κατά τις διαδικασίες συνεργασίας και συναπόφασης ή τη γνώμη του σε απλή διαβούλευση.

10. Ο παρών Κώδικας Συμπεριφοράς θα υποβάλλεται σε περιοδική αξιολόγηση κατά την κατάρτιση κάθε ετήσιου νομοθετικού προγράμματος.